Hullu – hullumpi – yläaste

Hullu – hullumpi – yläaste on suomalainen animoitu komediasarja, jonka on luonut Tuomas Toivainen. Hullu – hullumpi – yläaste alkoi Yle TV2 -kanavalla vuonna 2015 ja se oli Finnpanelin mittauksen mukaan vuonna 2015 Suomen kolmanneksi katsotuin netti-tv -ohjelma. Sarja on ollut myös Kultainen Venla -finalistina vuoden parhaaksi lasten- ja nuortenohjelmaksi 2015, 2018, 2021 ja 2024 sekä voittanut vuoden 2015 Koura-palkinnon parhaana lasten- ja nuortenohjelmana.

Sarjan pohjalta on myös julkaistu Yle Areenassa spin-off Keijon kanava, sekä kahdeksanosainen animaation tekemisestä kertova dokumenttisarja Näin tehtiin Hullu - hullumpi - yläaste. Osa hahmoista on esiintynyt myös Toivaisen aiemmin tekemässä 21-minuuttisessa animaatiossa Karin enkelit.

Rooleissa 

 Vierailevat 

 Asetelma 
Päähenkilö Antti aloittaa ystäviensä Kallen ja Keijon kanssa yläasteen, ja onnellinen lapsuus on pian taakse jäänyttä elämää. Sarjassa seurataan Antin, Kallen ja Keijon arkea koulussa ja kotona, mutta myös heidän luokkatovereitaan ja opettajiaan. 7. luokan syksy etenee syvemmälle talveen, ja vaikka jokaisella jaksolla on oma aiheensa, tapahtumien välillä on juonijatkumo.

Sarja kertoo vahvasti humoristisella tavalla nuoruuden kipupisteistä ja ikuisuusongelmista. Aiheita ovat olleet esimerkiksi finnit, kotibileet, tubettaminen, yksinäisyys, ystävyys ja rakkaus. Sarja piikittelee myös ajankohtaisia ilmiöitä satiirin keinoin, ja sisältää viittauksia mm. suomalaiseen populaarikulttuuriin.

 Taustaa 
Hullu – hullumpi – yläaste syntyi sarjan luojan Tuomas Toivaisen vuonna 2014 tekemän Karin enkelit -nimisen animaation pohjalta. Kyseessä oli Toivaisen yläasteen valinnaisen kuvataiteen lopputyö. 21-minuuttisessa animaatioelokuvassa opettajista koostuva agenttitiimi selvitti rehtorin johdolla koulua terrorisoivan ilkivallantekijän mysteeriä. Karin enkelit oli eräänlainen esiaste animaatiosarjalle: se hyödynsi osittain samoja hahmoja ja mukana oli länsimaisille piirrossarjoille tyypillisiä parodisia elementtejä. Esimerkiksi nimi on viittaus Charlien enkeleihin. Karin enkelit päätyi Ylelle, ja Toivainen sai tilaisuuden luoda ja toteuttaa oman animaatiosarjan.

Hullu – hullumpi – yläaste alkoi vuonna 2015 Yle Areenassa ja Yle TV2 -kanavalla, osana nuorten makasiiniohjelma Summeria. Sarjasta tuli saman tien suosittu, ja Finnpanelin mittauksen mukaan Hullu – hullumpi – yläaste oli vuonna 2015 Suomen kolmanneksi katsotuin netti-tv -ohjelma. Ensimmäinen kausi käsitti sarjan ensimmäiset kahdeksan viisiminuuttista jaksoa.

Joulukuussa 2015 Yle Areenassa julkaistiin Toivaisen tekemä making of -dokumenttisarja Näin tehtiin Hullu - hullumpi - yläaste . Myös Karin enkelit esitettiin Areenassa tammikuussa 2016.

Ensimmäisen tuotantokauden jälkeen sarja oli tauolla, kunnes 30. kesäkuuta 2017 Summerin suorassa nettilähetyksessä ilmoitettiin että sarja jatkuu Yle Areenassa 11. elokuuta 2017. Samassa yhteydessä esitettiin sarjan 2. tuotantokauden traileri. Kolmas tuotantokausi julkaistiin vuotta myöhemmin 10. elokuuta 2018. Toinen ja kolmas tuotantokausi pitävät sisällään yhteensä kahdeksan noin viisiminuuttista jaksoa.

Neljäs kausi julkaistiin Areenassa 9. elokuuta 2019. Tällä kertaa jaksoja oli kahdeksan ja jakson pituus oli tuplaantunut noin kymmeneen minuuttiin, erikoisuutena 23-minuuttinen joulujakso.

Sarjan kahdeksasta jaksosta koostuva viides tuotantokausi julkaistiin Yle Areenassa 4. marraskuuta 2021. Jokaisen jakson pituus on kaudella yli kymmenen minuuttia.

Sarjan kuudes ja viimeinen tuotantokausi julkaistiin Yle Areenassa 23. huhtikuuta 2024. Jaksoja on jälleen kahdeksan ja niiden pituutta on nostettu noin 17 minuuttiin päätösjakson ollessa sarjan toinen 23-minuuttinen spesiaali. 

 Näin tehtiin Hullu - hullumpi - yläaste 
Näin tehtiin Hullu - hullumpi - yläaste julkaistiin Yle Areenassa joulukuussa 2015. Kahdeksanosaisessa, 3-4 minuutin jaksoista koostuvassa sarjassa Toivainen dokumentoi ensimmäisten tuotantokauden tekotapaa.

 Keijon kanava 
Neljännen tuotantokauden yhteydessä syntyi tubettamista parodisoiva spin-off -videosarja Keijon kanava. 8-osainen sarja julkaistiin Summerin YouTube-kanavalla ja myöhemmin Yle Areenassa. Joulukuussa 2019 Keijon kanava sai jatkoa neljän osan verran.

 Palkinnot ja ehdokkuudet 
Hullu – hullumpi – yläaste on ollut Kultainen Venla -finalistina vuoden parhaaksi lasten- ja nuortenohjelmaksi vuosina 2015, 2018, 2021 sekä 2024. Se voitti myös vuoden 2015 Koura-palkinnon parhaana lasten- ja nuortenohjelmana. Spin off -sarja Keijon kanava voitti myös samaisen Koura-palkinnon vuonna 2020.

 Jaksot 

 Jakso Nimi Ensiesitys televisiossa Ensiesitys AreenassaKausi 1 01 Vasta alkua 29.7.2015 Yle TV2 20.7.2015 02 Liikka on liikaa 30.7.2015 Yle TV2 27.7.2015 03 Hullujen huone 31.7.2015 Yle TV2 27.7.2015 04 Pinaattipäivä 3.8.2015 Yle TV2 27.7.2015 05 Ihan some 4.8.2015 Yle TV2 27.7.2015 06 Jotain mätää 5.8.2015 Yle TV2 27.7.2015 07 Suhteellista 6.8.2015 Yle TV2 3.8.2015 08 Perhosia vatsassa 7.8.2015 Yle TV2 5.8.2015Kausi 209 Koetus 27.8.2017 Yle TV211.8.201710 Tulostin ulostin 27.8.2017 Yle TV211.8.201711 Perusasioita 27.8.2017 Yle TV211.8.201712 Kassienkutistus 27.8.2017 Yle TV211.8.2017Kausi 313Suusta suuhun20.7.2025 Yle TV210.8.201814Pingis20.7.2025 Yle TV210.8.201815Läskiksi meni20.7.2025 Yle TV210.8.201816Kavereita huomennakin?20.7.2025 Yle TV210.8.2018Kausi 4 17Valokuvatus20.7.2025 Yle TV29.8.201918Keijon kanava20.7.2025 Yle TV29.8.201919Verta ja kielenpätkiä20.7.2025 Yle TV29.8.201920Joulu - joulumpi - yläaste22.12.2019 Yle TV29.8.201921Kaikki kielletty20.7.2025 Yle TV29.8.201922Käty20.7.2025 Yle TV29.8.201923Digiloikka21.7.2025 Yle TV29.8.201924Siistein päivä ikinä21.7.2025 Yle TV29.8.2019Kausi 525Poliisitapaus21.7.2025 Yle TV24.11.202126Tanssii tatti tanassa21.7.2025 Yle TV24.11.202127Maksuvälineurheilua21.7.2025 Yle TV24.11.202128Kolmas pyörä21.7.2025 Yle TV24.11.202129Piposta asiaa21.7.2025 Yle TV24.11.202130Itse influencer21.7.2025 Yle TV24.11.202131Salaisuuksien kansio21.7.2025 Yle TV24.11.202132Deus ex parentibus21.7.2025 Yle TV24.11.2021Kausi 633Kaapattu kuva21.7.2025 Yle TV223.4.202434Joustava peruskeijo21.7.2025 Yle TV223.4.202435Taksvärkki21.7.2025 Yle TV223.4.202436Toveritutka21.7.2025 Yle TV223.4.202437Kohtalon koppi21.7.2025 Yle TV223.4.202438Nollatoleranssi21.7.2025 Yle TV223.4.202439Iso - isompi - isoveli21.7.2025 Yle TV223.4.202440Kirjepostia tulevaisuuteen21.7.2025 Yle TV223.4.202441Näin tehtiin HHY - Bonusjakso -6.6.2024

 Lähteet 

 Aiheesta muualla 
 Yle Areena: Hullu - hullumpi - yläaste 
 Yle Areena: Näin tehtiin Hullu - hullumpi - yläaste

Luokka:2010-luvun piirrossarjat
Luokka:2010-luvun suomalaiset komediasarjat
Luokka:Suomalaiset animaatiosarjat
Luokka:Yle TV2:n televisio-ohjelmat